**ОБЩИНСКА ИЗБИРАТЕЛНА КОМИСИЯ – АЙТОС**

**РЕШЕНИЕ**

**№ 300**

**Айтос, 11.09.2017 год.**

**ОТНОСНО: Регистриране на кандидат за кмет на кметство Чукарка, Община Айтос, предложен от Движение за права и свободи – ДПС , за участие в частични избори за кмет на кметство Чукарка, Община Айтос на 8 октомври 2017 год.**

В Общинска избирателна комисия – Айтос е постъпило предложение за регистриране на **ОКТАЙ ИСЛЯМ ЯКУБ, ЕГН ………,** за кандидат за участие в частични избори за кмет на кметство Чукарка, Община Айтос на 8 октомври 2017 год. Предложението е подписано от Ружди Алириза Хасан, като пълномощник Мустафа Сали Карадайъ, представляващ **Движение за права и свободи – ДПС.**

Предложението е заведено под **№ 2 от 09.09.2017 год**. **в 11,20** часа в Регистър на Общинска избирателна комисия – Айтос за кандидатите за кметове на кметство Чукарка.

Към предложението са приложени следните документи:

1. Заявление – декларация от кандидата – 1 брой;

2. Пълномощно – 2 бр;

3. Удостоверение за актуално състояние на ПП

4. Копие от лична карта за сверка – 1 брой;

Общинска избирателна комисия – Айтос констатира, че предложението е подадено в законово предвидения срок от лице с представителна власт.

След извършена служебна справка беше констатирано, че **Движение за права и свободи – ДПС** е регистрирана пред Общинска избирателна комисия – Айтос за участие в частични избори за кмет на кметство Чукарка, Община Айтос на 8 октомври 2017 год., с Решение № 295/04.09.2017 год. на Общинска избирателна комисия – Айтос.

Съгласно разпоредбите на чл.414, ал.2 от ИК, Общинска избирателна комисия – Айтос извърши служебна справка в Община Айтос на заявения кандидат по отношение постоянен и настоящ адрес и дата на адресната регистрация. От предоставените резултати се установи, че кандидатът отговаря на законовите изисквания.

След запознаване с предложението и приложените към него документи Общинска избирателна комисия - Айтос констатира, че са представени всички изискуеми документи. С оглед на горното, считаме, че са налице всички законово предвидени предпоставки за регистрация на предложения кандидат.

Предвид гореизложеното, като съобрази Решение № 3410-МИ/23.08.2016 год. във връзка с Решение № 4417-МИ/07.03.2017 год. на Централната избирателна комисия, след като констатира, че са изпълнени всички законови изисквания и на основание чл.87, ал.1, т.14 във връзка с чл.414, чл.417, ал.1 и чл.464, т.56 от Изборния кодекс, Общинска избирателна комисия – Айтос

**РЕШИ:**

РЕГИСТРИРА за участие в частични избори за кмет на кметство Чукарка, Община Айтос на 8 октомври 2017 год., предложения от **Движение за права и свободи – ДПС** кандидат, както следва:

**ОКТАЙ ИСЛЯМ ЯКУБ, ЕГН …………**

Да се издаде удостоверение за регистрация.

Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия.

Препис от решението да се изложи на информационното табло на Общинска избирателна комисия – Айтос и да се публикува на интернет страницата.

**ПРЕДСЕДАТЕЛ: /п/**

**/Ивайла Гаджерукова/**

**СЕКРЕТАР: /п/**

**/Дилек Ибрям/**

*Решението обявено на...................................2017г. в..........................часа*

*Решението снето от таблото на.................2017 г. в..........................часа*